Magyar Logisztikai, Beszerzési és Készletezési Társaság

Vállalatlátogatás a Vodafone biatorbágyi raktárába - II. csoport
2024-03-12 09:30 - 12:00 (Europe/Helsinki) | Béres Gyógyszergyár Zrt Szolnok, Nagysándor József u. 39., Haiti
A raktárlátogatás lehetőséget nyújt betekinteni a Vodafone 3400 m2-es Technológia raktárának napi működésébe.

Itt nincsenek mobiltelefonok, csak hálózatépítéshez szükséges alkatrészek, de abból rengeteg. Elmondjuk, mik a sajátosságai egy tárgyieszköz raktárnak egy készletraktárhoz képest.

Megbeszéljük, hogyan épül fel a napi operáció, és milyen napi szintű kihívásoknak és nehézségeknek kell megfelelnünk. Megmutatjuk, milyen alkatrészekből épül fel egy bázisállomás, ami a mobil lefedettséget biztosítja.

Megválaszoljuk a kérdéseket, amiket mindig fel akartál tenni a mobiltelefonokkal kapcsolatban, de sosem merted.Szakmai napunkon megismerheted a raktár működését és az anyagáramlás adminisztrációját segítő modern, digitalizációs megoldásokat.

VILÁGSZÍNVONALÚ SUPPLY CHAIN KÉPZÉSEK
2024-03-12 15:00 - 16:00
Növeld ellátási lánccal kapcsolatos tudásod az ASCM/ APICS világvezető ellátási lánc programokkal és szerezz nemzetközi minősítést.

Az ASCM/APICS és az MLBKT közös együttműködéseként Magyarországon is elérhető képzéssorozatot hoztunk el nektek.

Ha szeretnéd tudni, hogy miért is különleges ez a program, akkor gyere el ingyenes webináriumunkra, ahol részletesen bemutatjuk a képzési programot, találkozhatsz instruktorunkkal és felteheted kérdéseidet.

Helyszín: Online

Részvétel: ingyenes

A fenntarthatóság egy japán gyártó cég szemével
2024-03-19 10:00 - 13:00 | Budapest, Markó utca 29-31., Markó utca 29-31., Budapest, Magyarország
Az MLBKT Fenntarthatósági Tagozata 2024. március 19-én vállalatlátogatást szervez a Brother szlovákiai üzemébe, melyre szeretettel várunk minden érdeklődőt!

A Brother, mint globális gyártó cég, kiemelt figyelmet szentel a fenntartható üzletmenetnek és a körforgásos gyártástechnológiának. Jó példája ennek a szlovákiai Krupinában található újrahasznosító és gyártó üzeme. Ismerjük meg a gyár történetét a kezdetektől a napjainkig, milyen lépéseket tett, és milyen beruházásokat valósított meg a Brother a zéró karbonkibocsátás és hulladékkezelés területén. Hogyan lehet az elért célkitűzésekből üzlet előnyt kovácsolni a nemzetközi piacon? Lessünk be a kulisszák mögé, és ismerjük meg a logisztika, gyártás, hulladékkezelés, környezetbarát működés folyamatait.

BESZÁLLÍTÓI KOCKÁZATMENEDZSMENT
2024-03-20 09:00 - 16:00
Hogyan lehet a potenciális kockázatokat azonosítani, struktúrába helyezni, mérni és kezelni?

Mik ennek a folyamatnak a buktatói és ezeket hogyan lehet elkerülni?

Ezekre a kérdésekre keresünk válaszokat a résztvevőkkel közösen, e gyakorlatokkal tarkított egynapos kurzuson.

BESPOKE és COMMITTED projektzáró rendezvény
2024-03-21 09:00 - 13:30 | Budapest, Markó utca 29-31., Markó utca 29-31., Budapest, Magyarország
Az MLBKT partnerként működött közre a többéves COMMITTED – azaz COMpliance of acadeMIc acTiviTies with forEign trade – projektben a BGE partnereként. Szeretettel meghívunk a projektzáró eseményre, ahol a COMITTTED mellett egy másik projekt, a BESPOKE eredményeivel is megismerkedhetsz.

Látogatás az AUDI HUNGARIA Logisztikai tervezésének világába
2024-04-08 10:00 - 15:35 | Béres Gyógyszergyár Zrt Szolnok, Nagysándor József u. 39., Haiti
Várunk szeretettel következő látogatásunk alkalmával, ahol egy nagyon izgalmas terület a logisztikai tervezés világába léphetünk be, méghozzá az AUDI HUNGARIA Zrt. szuper csapata vezetésével, ahol bemutatásra kerül a teljes logisztikai folyamat. Megtudhatjuk, hogy a hatékony működés érdekében milyen okos megoldásokat használnak a gyártási és logisztikai folyamataikban, mint például a konszernben egyedülállóan a motorgyárban használt okoskereszteződések.

Az AUDI HUNGARIA Zrt.-ről

A világ legnagyobb motorgyára, 9010 motor elkészítésére képes naponta, több mint 5.1 millió négyzetméteren. 5500 munkatárssal 799 beszállító közreműködésével 35 vevőt szolgálnak ki. 1998-ban indult Győben az autógyártás és ma a Q3 modellek készülnek itt. 2005-ben alakult helyben Közép-Európa legnagyobb szerszámgyára is, ahol szerszámok, gyártóberendezések készülnek a Volkswagen Konszern egyes modelljeihez, valamint az Audi telephelyek számára.A programról

A nap programja a bemutatkozás és szakmai előadások után a bejárással folytatódik, ahol az áruátvételen kezdünk, itt bemutatják, hogy a napi közel 4000 paletta beérkezése hogyan történik az Audi Hungariához közúton (162 LKW/nap) valamint vasúton (13 vagon/nap).

Az áruátvételi folyamatok után végig követhetjük az anyagáramlást egészen a raktárakig. 2 gyártósor logisztikai anyagellátását nézhetjük meg, ezek közül az egyik a legújabb elektromos hajtások gyártósora lesz. A két gyártósor anyagellátását több mint 50 vezető nélküli szállítóeszközzel biztosítják, a gépek közel 1000 km-t tesznek meg egy nap. A flottát folyamatosan bővítik az új gyártósorok bevezetésével.

A bejárás legvégén az árukiszállítási csarnokot tekinthetjük meg, ahonnan a vevőkiszolgálás folyamatát ismerhetjük, meg, ahol az autógyárak motorokkal való ellátása történik. Itt naponta kb. 1200 paletta került kiszállításra közúton vagy vagonon. A logisztikai felület közel 160.000 m2

Lean & Green Nyílt szekció a GS1 Bridge konferencián
2024-04-09 08:30 - 17:30 | Budapest, Markó utca 29-31., Markó utca 29-31., Budapest, Magyarország
2024. április 9-én a GS1 Magyarország szervezésében megvalósuló Bridge konferencia keretében, annak egyik délutáni szekciójaként, 14.00-15.30 között kerül megrendezésre soron következő Lean & Green Nyílt ülés.

A szekció keretein belül bemutatásra kerül a Lean & Green Program, továbbá az érdeklődők hasznos információkat kaphatnak az ESG szempontokról és érvényesítésük módjáról a logisztikában, valamint a zöld finanszírozás témakörét is körbejárjuk. A programot egy kerekasztal-beszélgetés zárja „Fejlesztések a fenntarthatóság érdekében” címmel.

A GS1 Bridge konferencián Lean & Green tagok ingyenesen, az MLBKT tagok és MLBKT tagvállalatok szakemberei pedig kedvezményes áron vehetnek részt.

Az ESG és vonzatai - hogyan tudunk a kötelezettségből előnyt kovácsolni
2024-04-09 16:00 - 17:30 | Budapest, Markó utca 29-31., Markó utca 29-31., Budapest, Magyarország
Mindenki tisztában van a vállalatok kötelezettségeivel és fenyegetettségeivel a fenntartható fejlődéssel kapcsolatban. De mi van a lehetséges előnyökkel? Hogyan lehet anyagi, vagy marketing/image előnyt kovácsolni átgondolt tevékenységekkel? Ha már úgyis foglalkozunk kötelező mivolta miatt a kérdéssel, miként tudjuk összehangolni annak elemeit (energetikai beruházás, hulladékkezelés, CSR tevékenység stb.), hogy ne csak a kényszer, hanem a benefit oldalt is kihasználjuk?

Karriertervezés és motiváció – Szakmai életút kezdés kihívásai és lehetőségei
2024-05-07 17:00 - 18:30 | Budapest, Markó utca 29-31., Markó utca 29-31., Budapest, Magyarország
Ifjúsági Tagozatunk soron következő, 2024. május 7-ei eseményére pályakezdő fiatalok jelentkezését várjuk, hiszen egy igazán izgalmas és számukra fontos témáról, a karriertervezésről hallgathatnak meg előadásokat, majd ezt követően szakembereinkkel megvitathatják a témával kapcsolatos kérdéseiket is.

Hungaropharma Zrt. új automata magasraktárának bemutatása
2024-05-27 14:30 - 16:00 | Budapest, Markó utca 29-31., Markó utca 29-31., Budapest, Magyarország
Gyógyszeripari Tagozatunk 2024. május 27-én megrendezésre kerülő programja során a résztvevők működés közben tekinthetik meg a Hungaropharma Zrt. újonnan elkészült automata magasraktárát.

Ha gyógyszeripari területen dolgozol, tarts velünk Te is, és pillants be egy olyan önhordó szerkezetű magasraktárba, melyben kizárólag felrakógépek dolgoznak és több mint 18.500 raklapnyi szobahős tárhely befogadására alkalmas.

MLBKT Éves Közgyűlés és Díjátadó
2024-05-29 16:00 - 20:00 | Budapest, Markó utca 29-31., Markó utca 29-31., Budapest, Magyarország
Szakmai előadások – Elnökségválasztás – Kiválóságok díjazása

Kapcsolódj az MLBKT tagjaival ezen a programdús délutánon, egy különleges helyszínen!

Képzelj el egy kellemes koranyári délutánt a Duna-parton! Rég nem látott kollégák, gondolatébresztő beszélgetések, érdekfeszítő és motiváló előadások, az MLBKT kiválóságainak megismerése, döntések a Társaság működéséről, az új vezetőség megválasztása és nem utolsó sorban kellemes falatok. Mindez egy délutánon valósággá válik az MLBKT éves közgyűlésén és a díjátadó estjén.

Vállalatlátogatás a Flex automatizált magasraktárába
2024-06-05 10:00 - 15:20 | Budapest, Markó utca 29-31., Markó utca 29-31., Budapest, Magyarország
Logisztikai Szolgáltatói Tagozatunk 2024. június 5-én vállalatlátogatást szervez, mely során a résztvevők megismerkedhetnek a Flex automatizált raktárával, valamint a vállalat zalaegerszegi gyáraiban a közelmúltban megvalósuló belső logisztikai fejlesztésekkel is.

Keressük! Kutya, bicikli, robogó, vagon, bója, vitorláshajó – iData hónap záróesemény
2024-06-06 15:00 - 16:00 | Budapest, Markó utca 29-31., Markó utca 29-31., Budapest, Magyarország
Ifjúsági Tagozatunk 2024. június 6-án az iData hónap záró eseményének keretében egy telamatika előadásra invitálja az érdeklődőket, mely során bemutatják, milyen sokrétűen lehet ezt az eszközt használni.

A telematika távol lévő objektumok megfigyelésére, vezérlésére szolgál az információk gyűjtésének, feldolgozásának, továbbításának együttes eszközeivel. A kifejlesztett telematikai rendszer egy műholdas navigációs rendszeren alapul, mely segít abban, hogy a gépjárművekről – azok helyzetéről, fogyasztásáról és egyéb megadott paraméterekről azonnali visszajelzéseket kapjanak a flottakezelők.

A telematikai eszközöket és szolgáltatásokat nemcsak a gépjárművekben lehet használni, ennél sokkal szélesebb a lehetőség, melyekről most ízelítőt kaphatnak a résztvevők.

Magyar Posta - OLK "Levélfeldolgozás és ami mögötte van"
2024-06-11 09:30 - 13:30 | Budapest, Markó utca 29-31., Markó utca 29-31., Budapest, Magyarország
Következő vállalatlátogatásunk alkalmával betekintést adunk a Magyar Posta Zrt. levélküldemény logisztikai hálózatáról, annak működéséről. Működés közben megtekintjük az automatizált levélfeldolgozórendszert, továbbá a számítógéppel támogatott manuális levélfeldolgozást is.

Workshop - Finomhangolások az ESG törvényben, tisztul a kép
2024-06-12 16:00 - 17:30 | Budapest, Markó utca 29-31., Markó utca 29-31., Budapest, Magyarország
Fenntarthatósági Tagozatunk 2024. június 12-én workshopot szervez, mely során a résztvevők pontosabb képet kaphatnak a kialakuló ESG rendszer felépítéséről és a jelentési folyamatokról.

A téma összetett és számos olyan elemet tartalmaz, amiről nem lehet eleget beszélni, hiszen a kötelező ESG feladatok tartalmát illetően az értelmezés, a folyamatok és az ellenőrzések mikéntje sok kérdést szül, ezért szakértőink összefoglalják az elmúlt pár hónap jogszabályi változásait és a vállalati tapasztalatait.

Workshop – Ipar 4.0 technológiák oktatása szimulációs labor környezetben
2024-06-18 09:00 - 15:00 | Budapest, Markó utca 29-31., Markó utca 29-31., Budapest, Magyarország
Oktatói Tagozatunk 2024. június 18-án interaktív workshopot szervez a GS1 Magyarország és a Budapesti Gazdasági Egyetem Külkereskedelmi Kar Smart Shop Floor (SSF) Logisztikai Szimulációs Laborral közös együttműködésében.

A 2020 óta már hagyománnyá vált képzéssorozat folytatásaként megrendezésre kerülő GS1-gyel közös szakmai nap fókuszában idén az Ipar 4.0 technológiák oktatása szimulációs labor környezetben áll.

Forradalmasítsd irodai folyamataidat: Lean Office technikák
2024-09-05 14:00 - 15:30 | Budapest, Markó utca 29-31., Markó utca 29-31., Budapest, Magyarország
A költségcsökkentés mindig és minden területen aktuális téma. A gyártáshoz hasonlóan az irodai környezetben is egyre fontosabb a folyamatok észszerűsítése, valamint az adatalapú tervezés és döntéshozatal.

Napjainkban a lean szemlélet, eszközök és módszerek alkalmazhatóságának igénye és lehetősége az életünk minden területén megjelenik. A lean, mint professzionális gondolkodásmód alkalmazásának létjogosultsága nem csupán a gyártás területén, hanem a szolgáltató szektorban, irodai környezetben, sőt, a hétköznapi tevékenységeink során egyaránt fellelhető.

Az előadás a lean elvek és eszközök irodai folyamatokban történő alkalmazásával, a Lean Office témakörével foglalkozik.

Őszi logisztikai piaci körkép kerekasztal-beszélgetés
2024-09-10 10:00 - 11:00
Logisztikai Szolgáltatói Tagozatunk online eseményén kerekasztal-beszélgetés formájában a megbízói és szolgáltatói oldalról érkező beszélgetőpartnerekkel közösen értékeljük a logisztikai piac 2024 márciusa és szeptembere közötti időszakot, valamint a résztvevők segítségével megfogalmazzuk a 2024 szeptemberétől év végéig tartó időszakkal kapcsolatos piaci elvárásokat is.

Automatizáció, digitalizáció, elektromos járművek - Vállalatlátogatás a Gebrüder Weiss Kft. raktárába
2024-09-26 10:00 - 12:00
Első őszi vállaltlátogatásunk alkalmával, megismerhetjük a Gebrüder Weiss logisztika világát, bemutatják a sikeres működésükhöz vezető utat, kitekintést kapunk a szektor résztvevőire és azok működésére, valamint arra hogy a külső, negatív világgazdasági tényezők hogyan és miként hatnak rájuk. Házigazdáink törekednek arra, hogy jó gyakorlatokkal szolgáljanak a változásokhoz való alkalmazkodáshoz, illetve a megoldásközpontú szemlélethez.

Trans-Sped vállalatlátogatás - Raktári automatizáció élesben
2024-10-16 08:45 - 11:00
A Trans-Sped nagytarcsai logisztikai központjának látogatása alkalmával betekintést nyerhetünk egy kiemelkedő technikai lehetőségekkel rendelkező raktár működésébe. A raktárban munka közben figyelhetjük meg a logisztikai központ robotizált részlegét, valamint az ügyféligények szerint kialakított, magas értékű áruk tárolására kialakított lokációt. Emellett a Trans-Sped ZERO csomagolásmentes szállítás gyakorlati működését is megismerhetjük. A házigazdák egy szakmai kerekasztal-beszélgetéssel is készülnek a raktári automatizáció témájában, ahol megtudhatjuk: hogyan formálják át a robotok a raktárlogisztikát és miként tudunk túllépni az automatizáció rejtett akadályain.

TECHTOGETHER+ belépőjegyek early bird kedvezménnyel
2024-10-17 09:00 - 17:00 | Budapest, Markó utca 29-31., Markó utca 29-31., Budapest, Magyarország
Technology human touch background, modern remake of The Creation of Adam

Október 17-én ismét megszervezi az autopro.hu a Magyar Gépjárműipari Egyesülettel (MAGE) közös járműipari konferenciáját a TECHTOGETHER+ rendezvény keretében. Csapj le belépőjegyedre most early-bird kedvezménnyel!

Költségprés, megrendelés-visszaesés, fejlesztési kényszer – nehéz helyzetbe került vállalata? A TECHTOGETHER+ három az egyben rendezvénye – járműipari konferencia, mérnökhallgatói verseny, szakmai kiállítás – segíthet cégeden! Vegyél részt október 17-én az eseményen, ahol jelen és jövő találkozik!

Jövőálló Logisztikai Megoldások: Logisztika 4.0 és automatizálás kihívások
2024-10-22 09:00 - 14:35
A Bosch miskolci telephelyén megrendezésre kerülő logisztikai konferencia a legújabb ipari és logisztikai trendeket helyezi előtérbe, különös tekintettel az Ipar vagy Logisztika 4.0 megoldásokra és az AI technológiák jövőbeni alkalmazására.

A rendezvény során a résztvevők betekintést nyerhetnek egy 100.000 m²-es raktár tervezésének kihívásaiba és megvalósításába, megismerhetik az európai elosztóközpontok működését, valamint a postponement tevékenységek és egyéb innovatív logisztikai megoldásokat. A workshop lehetőséget biztosít a networkingre, valamint a helyszíni üzemlátogatásokon keresztül gyakorlati tapasztalatcserére.

A program célja, hogy elősegítse a résztvevők felkészülését a jövő kihívásaira, miközben megalapozza a jövőbeni hatékony és fenntartható logisztikai rendszerek kialakítását.

32. MLBKT Kongresszus - Supply Chains 2024
2024-11-05 09:00 - 2024-11-07 12:00 | Budapest, Markó utca 29-31., Markó utca 29-31., Budapest, Magyarország
KÉSZÜLJ VELÜNK TE IS A JÖVŐ KIHÍVÁSAIRA, ISMERD MEG AZ AKTUÁLIS TRENDEKET ÉS ÉPÍTS ÚJ KAPCSOLATOKAT!

A Magyar Logisztikai, Beszerzési és Készletezési Társaság idén 32. alkalommal rendezi meg a hazai ellátásilánc-szakma legnagyobb és legnívósabb eseményét. Foglald le naptáradban az időpontot és biztosítsd helyed a kongresszuson!

Debreceni Regionális Ellátási Lánc Platform szakmai nap
2024-11-21 08:00 - 15:00
A debreceni régió aktuális fejlődése során jelentős átalakulásokon megy keresztül. Mint azt tudjuk, az ilyen léptékű fejlesztések számos logisztikai kihívást is gördítenek az útba, melyeket a lehető leghatékonyabban kell vennünk. Ahhoz, hogy optimális döntéseket hozhassunk, elengedhetetlen a közös gondolkodás és a naprakész információk áramlása.

A Hajdú-Bihar Vármegyei Kereskedelmi és Iparkamara, Debrecen város vezetése és az EDC, az MLBKT (Magyar Logisztikai, Beszerzési és Készletezési Társaság), az MLSZKSZ (Magyar Logisztikai Szolgáltató Központok Szövetsége) és a Trans-Sped, több évtizedes logisztikai tapasztalattal, szükségesnek érezzük a régió nagyvállalatainak logisztikai- és beszerzési vezetői közötti kohézió megerősítését.

Pontosan ezért rendezzük meg 2024. november 21-én a Debreceni Regionális Ellátási Lánc Platform első szakmai napját, illetve annak érdekében, hogy a városvezetéssel és a régió meghatározó szereplőivel közösen folytassunk diskurzust a legégetőbb kérdésekről: Melyek a jelenleg legnagyobb hatást kifejtő gazdasági tendenciák Debrecenben és mire számíthatunk a jövőben? Hogyan alakulnak a munkaerőpiaci trendek? Miként fogunk megfelelni a fenntarthatósági elvárásoknak?

Meghívó – Geofúzió és metropolizáció az ellátási láncokban, a mesterséges intelligencia tükrében
2024-11-21 09:00 - 17:00
A Magyar Tudományos Akadémia tisztelettel meghív minden érdeklődőt 2024. november 21-i, a Magyar Tudomány Ünnepe rendezvénysorozat keretében megrendezésre kerülő eseményére, melyben az MLBKT társszervezőként vesz részt.

Ez az össztársadalmi érdeklődésre számot tartó téma, a világ komplex történéseinek összefüggéseire hívja fel a figyelmet a szervezetek különböző funkcionális területeinek jelenségeit megvizsgálva, jelenleg fókuszba helyezve az ellátási lánc menedzsmentet (SCM), és az emberi erőforrás menedzsmentet, mindezt a mesterséges intelligenciával támogatott működés jegyében. A konferencia célja, az ellátási láncokban és a hálózatokban jelenlévő kölcsönhatások bemutatása, az ember és a mesterséges intelligencia kollaborációjának tükrében.

Mesterséges intelligencia a logisztikában: Gyakorlatorientált workshop a BGE Hatvani Smart Shop Floor Logisztikai Laborjában
2024-12-03 09:00 - 12:00
A Budapesti Gazdasági Egyetem (BGE) egy interaktív workshopra várja a legújabb technológiák iránt érdeklődő logisztikai szakembereket és vállalati vezetőket, melynek fókuszában a mesterséges intelligencia gyakorlati alkalmazása áll.

A workshop célja, hogy a résztvevők megismerkedjenek olyan hatékonyságnövelő és korszerű ipari megoldásokkal, melyek a modern Ipar 4.0 technológiákra épülnek és megoldásokat nyújtanak a vállalatok számára saját smart factory koncepciójuk megvalósításában. A workshopon résztvevők aktív részesei lesznek a laborban zajló szimulációs gyakorlatoknak, bemutatjuk számukra mit jelent az adatvezéreltség, AI (Artificial Intelligence), genAI (Generativ AI) vagy például a quantum computing. Lehetőség lesz kipróbálni napjaink legfejlettebb technológiáit gyakorlatban, miközben végigkísérjük az adat keletkezésének-, tárolásának-, majd felhasználásának útját a logisztika területén.

A programnak a BGE hatvani okoslaborja (Smart Shop Floor Labor, SSFL) ad otthont, mely a Robert Bosch Elektronika Kft. és a Hatvani Önkormányzat közös pályázatával elnyerte a Kulturális és Innovációs Minisztérium (KIM) által alapított Ipar 4.0 szakmai díjat 2023-ban.

Gyógyszeripari évindító minikonferencia – A munkavállalói kompenzáció és gyógyszerlogisztika új kihívásai
2025-01-14 15:30 - 17:00
A munkavállalói kompenzáció és gyógyszerlogisztika új kihívásai, három vállalat a Marsh Kft., a Napra Forgó NPZrt. És az S.T.I. Hungary Kft. bemutatásában.

Csatlakozz Gyógyszeripari Tagozatunk minikonferenciájához, ahol felfedezzük a munkavállalói kompenzáció és a gyógyszerlogisztika folyamatait! Az első témánk során bemutatjuk, hogyan szerezhet megbízható információkat a javadalmazási piacon, és miként alakíthat ki versenyképes bérstratégiát szervezete számára.

Workshop – Mi várható a Hatóság részéről az ESG törvény kapcsán?
2025-01-21 16:30 - 18:00
A magyar ESG törvény és annak rendeletei 2023 év végén és 2024 közepén jelentek meg. A vállalatoknak a törvényben rögzítettek szerint ESG beszámolási kötelezettsége keletkezik. Az első érintetti körnek a 2024. üzleti évet követő majd az utolsó érintetti körnek a 2025. üzleti évet követő 6 hónapon belül. Hogyan lehet erre felkészülni és mit jelent az ESG beszámoló elkészítése?

LEAN ALAPISMERETEK és VESZTESÉGVADÁSZAT – Értékteremtés veszteségmentes folyamatokkal
2025-01-23 14:00 - 15:30
A mai gyorsan változó gazdasági környezetben a vállalatok számára kulcsfontosságúvá vált az értékteremtési célok elérése úgy, hogy közben a működésük hatékonyságát folyamatosan fejlesztik. Hogyan lehet mindezt megvalósítani a veszteségek minimalizálása és a folyamatok optimalizálása mellett? A válasz a Lean szemléletben rejlik, amely nemcsak hatékony módszertan, hanem olyan stratégiai gondolkodásmód is, amely a versenyképesség és a hosszú távú siker alapja.

A Lean elvek alkalmazása lehetővé teszi a vállalatok számára, hogy folyamatos fejlesztési kultúrát alakítsanak ki a szervezetben, amely támogatja a vevői értékteremtést, csökkenti a nem értékteremtő tevékenységeket, és biztosítja a magas minőség fenntartását. Ráadásul a Lean alkalmazhatósága túlmutat a gyártási és szolgáltatási szektoron, hiszen a hétköznapjaink során is hatékony eszköz a tevékenységeink veszteségmentesítésére.

Az előadás célja, hogy a résztvevők ne csak megismerjék a Lean alapelveit és veszteségszemléletét, hanem konkrét, gyakorlati példákon keresztül megtapasztalják a veszteségek beazonosításának és megszüntetésének eszközeit. Ez a tapasztalat azonnal beépíthető a napi munkafolyamatokba, segítve ezzel a vállalati célok megvalósítását és a szervezet folyamatos fejlődését.

LOGISZTIKAI NAPJA 2025 - SZERVEZZ TE IS PROGRAMOT!
2025-01-24 09:00 - 17:00
Idén 2025. április 10-én szervezük meg újra a Logisztika Napját Magyarországon a Nemzetközi Logisztika Napjával egyidőben.

A Magyar Logisztikai, Beszerzési és Készletezési Társaság immár 13. éve fogja össze ennek a napnak a hazai eseményeit és segít a szervezőknek, hogy ingyenes programjaik híre eljusson a logisztika iránt érdeklődőkhöz.

Ezen a napon számos logisztikával foglalkozó cég, de akár oktatási intézmény is, aktivizálja és megmutatja magát, egy-egy tevékenységét a szakma iránt érdeklődők számára.

A program lehet akár raktár- vagy kikötőbejárás, szakmai workshop a szakma jövőjéről, esetleg valamilyen szimulációs, tervező eszköz bemutatása. A lényeg, hogy a program során kiderüljön mennyire színes, sokszínű és izgalmas a logisztika.
